દિલ્હીના પોલીસ કમિશનરે જણાવ્યું હતું કે અરવિંદ કેજરીવાલને ઊંચી સલામતી વ્યવસ્થા માટે તેમના નિવાસસ્થાને સશસ્ત્ર કમાન્ડોનું સલામતી કવચ આપવામાં આપ્યું છે. તેમની મુલાકાત લેનારની પણ મેટલ ડિરેક્ટરથી તપાસ થશે. કેજરીવાલ જ્યાં જશે ત્યાં સશસ્ત્ર કમાન્ડો સાથે બે પાઈલોટ કાર સાથે જશે.અરવિંદ કેજરીવાલ ૧૪મી ફેબુ્રઆરીએ રામલીલા મેદાનમાં મુખ્યમંત્રી પદના શપથ ગ્રહણ કરશે. ત્યાર બાદ તેમના માટે બીજી સલામતી વ્યવસ્થાઓ કરવામાં આવશે.ઉલ્લેખનીય છે કે અગાઉ કેજરીવાલ દિલ્હીના મુખ્યમંત્રીપદે હતા ત્યારે સલામતી વ્યવસ્થા લેવાનો ઈનકાર કર્યો હતો.